**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25. pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1).  Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.  Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.  Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumu pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.  Kultūras ministrija, ņemot vērā minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu, un šo pasākumu ietvaros 2021. un 2022.gadā paredzēts veikt investīcijas 1 127 553 *euro*,ar pievienotās vērtības nodokli (turpmāk – PVN) apmērā (tai skaitā 394 826 *euro* ar PVN 2021.gadā un 732 727 *euro* ar PVN 2022.gadā) pārbūves darbu veikšanai valsts sabiedrības ar ierobežotu atbildību „Dailes teātris” (turpmāk – Teātris) skvēra labiekārtošanai Brīvības ielā 75, Rīgā, (nekustamā īpašuma kadastra numurs 0100 023 0108), Šarlotes ielā 1, Rīgā, (nekustamā īpašuma kadastra numurs 0100 023 0101) un minētajiem nekustamajiem īpašumiem piegulošajās Rīgas pilsētas pašvaldības teritorijas sarkanajās līnijās ar kadastra numuriem 0100 023 0040, 0100 023 9999, 0100 023 9002, 0100 023 9001, 0100 023 9000 un 0100 023 2016.  Nekustamais īpašums Brīvības ielā 75, Rīgā, atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā. Nekustamais īpašums Šarlotes ielā 1, Rīgā, ir Rīgas pilsētas īpašums.  Teātra skvēra labiekārtošanas darbu ietvaros paredzēta urbānas pulcēšanās vietas un atpūtas laukuma izveide. Šarlotes ielas pusē skvērs tiks apzaļumots, tiks ierīkotas platformas – koku apdobes un sēdēšanas vietas. Skvērā tiks izveidots dalīts vienlīmeņa segums ar telpu gājējiem, riteņbraucējiem un autotransportam. Skvēra zemākajā vietā tiks veidota apzaļumota lietusūdens infiltrācijas ieplaka, sakārtojot lietus notekūdeņu novadīšanu. Brīvības, Bruņinieku un Šarlotes ielās paredzēta laternu nomaiņa, velo statīvu, atkritumu urnu uzstādīšana, kā arī tiks veikti citi skvēra labiekārtošanas darbi.  Pārbūves darbi skvēra labiekārtošanai ir sadalīti trīs kārtās:   1. pirmā kārta – Teātra teritorijas labiekārtošana, autostāvvietas un saimniecības pagalma pārbūve Brīvības ielā 75, Rīgā un Šarlotes ielā 1, Rīgā (turpmāk – 1.kārta); 2. otrā kārta – Teātra priekšlaukuma pārbūve Brīvības ielā 75, Rīgā, un tam piegulošajās sarkanajās līnijās, un Šarlotes ielā 1, Rīgā (turpmāk – 2.kārta); 3. trešā kārta – Teātra teritorijas labiekārtošana (gar Bruņinieku ielu) Brīvības ielā 75, Rīgā, un tam piegulošajās sarkano līniju teritorijās (turpmāk – 3.kārta).   Uzsākot darbu pie skvēra labiekārtošanas ieceres, valsts akciju sabiedrība „Valsts nekustamie īpašumi” plānoja piesaistīt Eiropas Savienības fondu finansējumu no darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ceturtās projektu iesniegumu atlases kārtas „Kultūras mantojuma saglabāšana, atjaunošana un ar to saistītās infrastruktūras attīstība Rīgas vēsturiskā centra teritorijā”. Tomēr provizoriskās visu būvniecības kārtu vienlaicīgas realizācijas izmaksas pārsniedza pieejamo Eiropas Reģionālā attīstības fonda finansējumu, kā rezultātā, sadarbojoties ar Rīgas domi un konsultējoties ar Centrālo līgumu un finanšu aģentūru, tika pieņemts lēmums Eiropas Savienības fondu projekta ietvaros realizēt tikai 2.kārtu, kas ir lielākā un publiski uzskatāmākā no minētajām skvēra labiekārtošanas kārtām.  Ievērojot minēto, valsts akciju sabiedrība „Valsts nekustamie īpašumi” un Rīgas pilsētas pašvaldība kopš 2019.gada pirmā ceturkšņa īsteno projektu „Dailes teātra skvēra labiekārtošana” Nr.5.5.1.0/20/I/006 darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” ceturtās projektu iesniegumu atlases kārtas „Kultūras mantojuma saglabāšana, atjaunošana un ar to saistītās infrastruktūras attīstība Rīgas vēsturiskā centra teritorijā” ietvaros, kas aptver Teātra skvēra labiekārtošanas 2.kārtu (turpmāk – ES fondu projekts).  2021.gada 13.jūlijā Centrālā finanšu un līgumu aģentūra apstiprināja 2.kārtas realizāciju par kopējo summu 1 976 470,59 *euro*, tai skaitā 1 680 000 *euro –* Eiropas reģionālā attīstības fonda finansējums, 195 670,59 *euro* – valsts budžeta finansējums,20 160 *euro –* valsts budžeta dotācija pašvaldībāmun 80 640 *euro –* pašvaldības finansējums. 2021.gada augustā plānots noslēgt finansēšanas līgumu ar Centrālo finanšu un līgumu aģentūru par 2.kārtas realizāciju. ES fondu projekta īstenošanas termiņš ir 2023.gada 31.decembris.  Ar valsts akciju sabiedrības „Valsts nekustamie īpašumi” iepirkumu komisijas 2021.gada 27.jūlija lēmumu ir apstiprināts iepirkuma „Dailes teātra skvēra labiekārtošanas būvdarbi” ar identifikācijas numuru VNĪ 2021/7/2-8/AK-46 rezultāts, iepirkuma līguma slēgšanas tiesības piešķirot sabiedrībai ar ierobežotu atbildību „KVINTA BCL”, par kopējo līgumcenu 2 265 912,24 *euro* bez PVN, tai skaitā:   1. par 1.kārtu – 509 704,70 *euro* bez PVN (PVN 107 037,98 *euro*, kopā ar PVN 616 742,68 *euro*); 2. par 2.kārtu – 1 422 614,53 *euro* bez PVN; 3. par 3.kārtu – 333 593,01 *euro* bez PVN, (PVN 70 054,53, kopā 403 647,54 *euro* ar PVN).   Iepirkums „Dailes teātra teritorijas labiekārtojuma būvniecības ieceres dokumentācijas izstrāde un autoruzraudzības veikšana” veikts 2019.gadā, iepirkuma identifikācijas numurs RDĪD 2019/50. Ar iepirkumu komisijas 2019.gada 12.septembra ziņojumu līguma slēgšanas tiesības ir piešķirtas sabiedrībai ar ierobežotu atbildību „MADE arhitekti”. Līgums par projektēšanas dokumentācijas izstrādi un autoruzraudzību parakstīts 2019.gada 27.decembrī. Ņemot vērā līgumā un tā 2020.gada 1.septembra grozījumos paredzēto, kopējās projektēšanas izmaksas par visām trīs būvniecības kārtām ir 143 440 *euro* bez PVN, tai skaitā:   1. par 1.kārtu – 27 800 *euro* bez PVN (PVN 5 838 *euro*, kopā ar PVN 33 638 *euro*); 2. par 2.kārtu – 73 940 *euro* bez PVN; 3. par 3.kārtu –41 700 *euro* bez PVN (PVN 8 757 *euro*, kopā ar PVN 50 457 *euro*).   Atbilstoši minētajam līgumam kopējās autoruzraudzības izmaksas par visām kārtām ir 43 800 *euro* bez PVN, tai skaitā:   1. par 1.kārtu – 14 164,54 bez PVN (PVN 2 974,55 *euro*, kopā ar PVN 17 139,09 *euro*); 2. par 2.kārtu –24 736,92 *euro* bez PVN; 3. par 3.kārtu – 4 898,54 euro bez PVN (PVN 1 028,69 *euro*, kopā ar PVN 5927,23 *euro*).   Visas 2.kārtas realizācijas izmaksas (tai skaitā būvdarbu, projektēšanas un autoruzraudzības) tiek segtas no ES fonda projekta ieviešanas finansējuma. Savukārt, lai īstenotu Teātra skvēra labiekārtošanas 1. un 3.kārtu, veicot projektēšanas darbus, būvdarbus un autoruzraudzību, kā arī, lai nodrošinātu Teātra skvēra pabeigtību, sasniedzot gan iznākuma, gan rezultatīvos radītājus, no valsts budžeta programmas „Līdzekļi neparedzētiem gadījumiem” 2021.gadā kopā nepieciešams finansējums 394 826 *euro* apmērā (222 089 *euro* 1.kārtas un 172 737 *euro* 3.kārtas īstenošanai). 2022.gadā no valsts budžeta kopā nepieciešamais finansējums ir 732 727 *euro* (445 432 *euro* 1.kārtas un 287 295 *euro* 3.kārtas īstenošanai).  Īstenojot Teātra skvēra labiekārtošanas darbus, tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā un secīgi 2022.gadā. Teātra skvēra pārbūves darbi tiks pabeigti līdz 2022.gada 31.decembrim.  No Projektā ietvertā finansējuma netiks segti būvniecības izdevumi Rīgas pilsētas pašvaldībai piederošajos nekustamajos īpašumos.  2021.gadā nepieciešamais finansējums nepārsniedz sākotnējo Teātrim 2021.gadā plānoto piešķirtā finansējuma apjomu, kas ir 750 000 *euro*. Pārsniegums par 482 727 *euro* veidojas 2022.gadā, tomēr ar to netiks pārsniegts kopējais kultūrizglītības iestādēm, profesionālās mākslas iestādēm un mantojuma iestādēm piešķirtais finansējums augstas gatavības būvniecības projektu realizācijai, jo atsevišķi Tabulā Nr.1 ietvertie tiks realizēti mazākā apjomā vai arī netiks realizēti vispār. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, valsts akciju sabiedrība „Valsts nekustamie īpašumi”, Teātris un Rīgas pilsētas pašvaldība. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Teātris. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 394 826 | 0 | 0 | 0 | 0 | 0 |
| 2.1. valsts pamatbudžets | 0 | 394 826 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -394 826 | 0 | 0 | 0 | 0 | 0 |
| 3.1. valsts pamatbudžets | 0 | -394 826 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 394 826 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Teātra skvēra labiekārtošanas darbu 2021.gada kopējo izmaksu (394 826 *euro* ar PVN) detalizēts sadalījums:   1. projektēšanas izmaksas – 84 095 *euro*; 2. būvdarbu izmaksas – 306 118 *euro*; 3. autoruzraudzības izmaksas – 4 613 *euro.*   Kopējais nepieciešamais finansējums Teātra skvēra labiekārtošanas darbu 1. un 3.kārtai 2021. un 2022.gadā ir 1 127 553 *euro* ar PVN, tai skaitā 2021.gadā 394 826 *euro* un 2022.gadā 732 727 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu Teātra skvēra labiekārtošanas darbiem. Finansējums tiks izlietots, ievērojot protokollēmumā Nr.28 noteiktos nosacījumus – budžetu izdevumi, tai skaitā autoruzraudzības veikšanai, tiks izlietoti kapitālieguldījumu veikšanai. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, valsts akciju sabiedrība „Valsts nekustamie īpašumi”, Rīgas pilsētas pašvaldība, Teātris. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Oga 67330284

[Inga.Oga@km.gov.lv](mailto:Inga.Oga@km.gov.lv)